L 197/2
HR
Službeni list Europske unije
7.8.2023.
(5)
Ujedinjena Kraljevina obavijestila je Komisiju o izbijanju visokopatogene influence ptica (HPAI) kod peradi u grofoviji Kent u Engleskoj, potvrđenom 20. srpnja 2023.
laboratorijskom analizom (RT-PCR).
(6)
Nadalje, Sjedinjene Američke Države obavijestile su Komisiju o izbijanju visokopatogene influence ptica (HPAI) kod peradi u saveznoj državi New York, potvrđenom 25. srpnja 2023.
laboratorijskom analizom (RT-PCR).
(7)
Nakon tih nedavnih izbijanja HPAI-ja veterinarska tijela Ujedinjene Kraljevine i Sjedinjenih Američkih Država uspostavila su zone ograničenja od najmanje 10 km oko zahvaćenih objekata i provela mjere usmrćivanja radi kontrole HPAI-ja i ograničenja njegova širenja.
(8)
Ujedinjena Kraljevina i Sjedinjene Američke Države Komisiji su dostavile informacije o epidemiološkoj situaciji na svojem državnom području i o mjerama poduzetima radi sprečavanja daljnjeg širenja HPAI-ja.
(9)
Komisija je ocijenila te informacije.
Komisija smatra da bi, s obzirom na stanje zdravlja životinja na područjima pod ograničenjima koja su uspostavila veterinarska tijela Ujedinjene Kraljevine i Sjedinjenih Američkih Država, trebalo suspendirati ulazak u Uniju pošiljaka peradi, zametnih proizvoda peradi te svježeg mesa peradi i pernate divljači iz tih područja radi zaštite zdravstvenog stanja životinja u Uniji.
(10)
Kanada, Čile i Sjedinjene Američke Države dostavili su ažurirane informacije o epidemiološkoj situaciji na svojem državnom području u pogledu HPAI-ja koja je dovela do suspenzije ulaska određenih proizvoda u Uniju kako je utvrđeno u prilozima V. i XIV.
Provedbenoj uredbi (EU) 2021/404.
(11)
Konkretno, Kanada je dostavila ažurirane informacije o epidemiološkoj situaciji na svojem državnom području u pogledu izbijanja HPAI-ja u objektu za uzgoj peradi u pokrajini Britanskoj Kolumbiji, potvrđenog 28. travnja 2023.
(12)
Osim toga, Čile je dostavio ažurirane informacije o epidemiološkoj situaciji na svojem državnom području u pogledu izbijanja HPAI-ja u objektu za uzgoj peradi u regiji Metropolitan, potvrđenog 4. lipnja 2023.
(13)
Nadalje, Sjedinjene Američke Države dostavile su ažurirane informacije o epidemiološkoj situaciji na svojem državnom području u pogledu 13 izbijanja HPAI-ja u objektima za uzgoj peradi u saveznim državama Michigan (3), Nebraska (1), New York (1), North Dakota (3), Pennsylvania (3), South Dakota (1) i Wisconsin (1), potvrđenih između 8. travnja 2022. i 3. ožujka 2023.
(14)
Kanada, Čile i Sjedinjene Američke Države dostavili su i informacije o mjerama poduzetima radi sprečavanja daljnjeg širenja HPAI-ja.
Konkretno, nakon tih izbijanja predmetne bolesti Kanada, Čile i Sjedinjene Američke Države proveli su mjere usmrćivanja radi kontrole i ograničavanja širenja te bolesti te potrebne mjere čišćenja i dezinfekcije nakon provedbe mjera usmrćivanja u zaraženim objektima za uzgoj peradi na svojem državnom području.
(15)
Komisija je ocijenila informacije koje su dostavili Kanada, Čile i Sjedinjene Američke Države.
Komisija smatra da su Kanada, Čile i Sjedinjene Američke Države pružili odgovarajuća jamstva da stanje zdravlja životinja koje je dovelo do suspenzija više nije prijetnja zdravlju životinja ili javnom zdravlju u Uniji te da bi stoga trebalo ponovno odobriti ulazak u Uniju proizvoda od peradi iz dotičnih zona Kanade, Čilea i Sjedinjenih Američkih Država iz kojih je ulazak u Uniju suspendiran.
(16)
Priloge V. i XIV.
Provedbenoj uredbi (EU) 2021/404 trebalo bi stoga izmijeniti kako bi se u obzir uzela trenutačna epidemiološka situacija u pogledu HPAI-ja u Kanadi, Čileu, Ujedinjenoj Kraljevini i Sjedinjenim Američkim Državama.